ᱵᱤᱥᱣᱚᱱᱟᱛᱷ ᱯᱨᱚᱛᱟᱯ ᱥᱤᱝ

ᱵᱤᱥᱣᱚᱱᱟᱛᱷ ᱯᱨᱚᱛᱟᱯ ᱥᱤᱝ ᱫᱚ ᱥᱤᱧᱚᱛ ᱨᱤᱱᱤᱡ ᱘ ᱟᱹᱱᱤᱡ ᱢᱟᱨᱟᱝ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱟᱨ ᱩᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾   

ᱩᱱᱤᱭᱟᱜ ᱥᱟᱥᱚᱱ ᱫᱚ ᱢᱤᱫ ᱥᱮᱨᱢᱟ ᱠᱷᱚᱱ ᱦᱚᱸ ᱠᱚᱢ ᱜᱮ ᱪᱟᱞᱟᱣᱮᱱᱟ, ᱒ ᱰᱤᱥᱮᱢᱵᱚᱨ ᱑᱙᱘᱙ ᱠᱷᱚᱱ ᱑᱐ ᱱᱚᱵᱷᱮᱢᱵᱚᱨ ᱑᱙᱙᱐ ᱫᱷᱟᱹᱵᱤᱡ ᱾ ᱵᱤᱥᱣᱚᱱᱟᱛᱷ ᱯᱨᱚᱛᱟᱯ ᱥᱤᱝ (ᱡᱟᱱᱟᱢ - ᱒᱕ ᱡᱩᱱ ᱑᱙᱓᱑ ᱩᱛᱚᱨ ᱯᱨᱚᱫᱮᱥ ; ᱜᱩᱨ - ᱒᱗ ᱱᱚᱵᱷᱮᱢᱵᱚᱨ ᱒᱐᱐᱘, ᱫᱤᱞᱞᱤ) ᱾ ᱵᱤᱥᱣᱚᱱᱟᱛᱷ ᱯᱨᱚᱛᱟᱯ ᱥᱤᱝ ᱫᱚ ᱥᱤᱧᱚᱛ ᱨᱤᱱᱤᱡ ᱘ ᱟᱹᱱᱤᱡ ᱢᱟᱨᱟᱝ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱨᱟᱡᱤᱵᱽ ᱜᱟᱱᱫᱷᱤ ᱥᱚᱨᱠᱟᱨ ᱟᱜ ᱵᱩᱰᱟᱹᱣ ᱠᱷᱟᱹᱛᱤᱨ ᱢᱟᱨᱟᱝ ᱢᱚᱱᱛᱨᱤᱭ ᱵᱮᱱᱟᱣᱮᱱ ᱵᱤᱥᱣᱚᱱᱟᱛᱷ ᱯᱨᱚᱛᱟᱯ ᱥᱤᱝ ᱫᱚ ᱥᱟᱱᱟᱱᱟᱢ ᱵᱟᱪᱷᱱᱟᱣ ᱛᱚᱦᱚᱨ ᱛᱮ ᱒ ᱰᱤᱥᱮᱢᱵᱚᱨ ᱑᱙᱘᱙ ᱦᱤᱞᱚᱜ ᱱᱚᱶᱟ ᱯᱚᱫᱽ ᱫᱚᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱥᱤᱝ ᱫᱚ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮ ᱥᱤᱧᱚᱛ ᱨᱤᱱ ᱯᱟᱹᱪᱷᱟᱹᱠ ᱡᱟᱹᱛᱤ ᱠᱚᱣᱟᱜ ᱥᱩᱫᱷᱨᱟᱹᱣ ᱞᱟᱹᱜᱤᱫ ᱠᱩᱨᱩᱢᱩᱴᱩ ᱟᱠᱟᱫ ᱞᱮᱠᱟᱛᱮ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ 

 ᱡᱟᱱᱟᱢ ᱟᱨ ᱜᱷᱟᱨᱚᱸᱡᱽ 

ᱵᱤᱥᱣᱚᱱᱟᱛᱷ ᱯᱨᱚᱛᱟᱯ ᱥᱤᱝ ᱟᱜ ᱡᱟᱱᱟᱢ ᱫᱚ ᱒᱕ ᱡᱩᱱ ᱑᱙᱓᱑ ᱨᱮ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱤᱞᱟᱦᱟᱵᱟᱫᱽ ᱦᱚᱱᱚᱛ ᱨᱮ ᱢᱤᱫ ᱨᱟᱡᱽᱯᱩᱛ ᱡᱚᱢᱤᱫᱟᱨ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱨᱟᱡᱟ ᱵᱟᱦᱟᱫᱩᱨ ᱨᱟᱭ ᱜᱳᱯᱟᱞ ᱥᱤᱝᱤᱡ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭᱟᱜ ᱵᱟᱯᱞᱟ ᱫᱚ ᱒᱕ ᱡᱩᱱ ᱑᱙᱕᱕ ᱨᱮ ᱟᱡᱟᱜ ᱡᱟᱱᱟᱢ ᱢᱟᱦᱟᱸ ᱨᱮᱜᱮ ᱥᱤᱛᱟ ᱠᱩᱢᱟᱨᱤ ᱥᱟᱶ ᱦᱩᱭ ᱥᱟᱹᱛ ᱞᱮᱱ ᱛᱟᱦᱮᱸᱫ ᱾ ᱱᱩᱭ ᱨᱤᱱ ᱫᱚ ᱵᱟᱨᱭᱟ ᱦᱚᱯᱚᱱ ᱢᱮᱱᱟᱜ ᱠᱤᱱ ᱛᱟᱭᱟ ᱾ ᱩᱱᱤ ᱫᱚ ᱤᱞᱟᱦᱟᱵᱟᱫᱽ (ᱩᱛᱚᱨ ᱯᱨᱚᱫᱮᱥ) ᱨᱮ ᱜᱳᱯᱟᱞ ᱤᱱᱴᱚᱨᱢᱮᱰᱤᱭᱮᱴ ᱵᱤᱨᱫᱟᱹᱜᱟᱲ ᱮ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾

 ᱟᱪᱮᱛᱤᱭᱟᱹ ᱡᱤᱭᱚᱱ 
ᱵᱤᱥᱣᱚᱱᱟᱛᱷ ᱯᱨᱚᱛᱟᱯ ᱥᱤᱝ ᱫᱚ ᱤᱞᱟᱦᱟᱵᱟᱫ ᱟᱨ ᱯᱩᱱᱟ ᱵᱤᱥᱣᱚᱵᱤᱫᱭᱟᱲᱚᱭᱚ ᱨᱮᱭ ᱯᱟᱲᱦᱟᱣ ᱞᱮᱱᱟᱭ ᱾ ᱩᱱᱤ ᱫᱚ ᱑᱙᱔᱗ᱼ᱑᱙᱔᱘ ᱨᱮ ᱩᱫᱚᱭ ᱯᱨᱚᱛᱟᱯ ᱵᱤᱨᱫᱟᱹᱜᱟᱹᱲ,ᱵᱟᱨᱚᱬᱟᱥᱤ ᱨᱮ ᱵᱤᱫᱭᱟᱨᱛᱷᱤ ᱭᱩᱱᱤᱚᱱ ᱨᱤᱱᱤᱡ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱵᱤᱣᱚᱱᱟᱛᱷ ᱯᱨᱚᱛᱟᱯ ᱥᱤᱝ ᱫᱚ ᱤᱞᱟᱦᱟᱵᱟᱫᱽ ᱵᱤᱣᱚᱵᱤᱫᱭᱟᱲᱚᱭ ᱨᱤᱱᱤᱡ ᱥᱴᱩᱰᱮᱱᱴ ᱭᱩᱱᱤᱭᱚᱱ ᱨᱤᱱᱤᱡ ᱵᱷᱟᱤᱥ ᱯᱨᱮᱥᱤᱰᱮᱱᱴ ᱦᱚᱸᱭ ᱛᱟᱦᱮᱸ ᱠᱥᱱᱟᱭ ᱾ ᱑᱙᱕᱗  ᱨᱮ ᱩᱱᱤᱫᱚ ᱵᱷᱩᱫᱟᱱ ᱟᱱᱫᱳᱞᱚᱱ ᱨᱮ ᱢᱟᱨᱟᱝ ᱵᱷᱩᱢᱤᱠᱟᱭ ᱤᱫᱤ ᱞᱮᱼᱟ ᱾ ᱩᱱᱤ ᱫᱚ ᱟᱡᱟᱜ ᱦᱟᱥᱟ ᱫᱟᱱ ᱨᱮ ᱮᱢᱟᱫ ᱠᱚ ᱛᱟᱦᱮᱱ ᱾ ᱩᱱᱤ ᱫᱚ ᱤᱞᱟᱦᱟᱵᱟᱫ ᱨᱮᱱᱟᱜ ᱚᱞ ᱤᱱᱰᱤᱭᱟ ᱠᱚᱝᱜᱨᱮᱥ ᱠᱚᱢᱤᱴᱤ ᱨᱤᱱᱤᱡ ᱥᱚᱫᱚᱥᱭᱚ ᱦᱚᱸᱭ ᱛᱟᱦᱮᱸ ᱠᱟᱱᱟᱭ  ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ  

Prime minister's office
Speech opposing the India-US nuclear deal  , Oct. 2007.

ᱛᱷᱚᱠ:ᱥᱤᱧᱚᱛ ᱨᱤᱱ ᱢᱟᱨᱟᱝ ᱢᱚᱱᱛᱨᱤ